Í Kerhólsskóla starfar áfallateymi en meðal verkefna þess er regluleg endurskoðun áfallaáætlunar skólans . Tilgangurinn er að skýrt sé hvernig skuli bregðast við þegar válegir atburðir sem snerta nemendur og / eða starfsfólk skólans verða . Athuga ber að taka þarf tillit til aðstæðna hverju sinni þegar viðbrögð eru ákveðin . Mikilvægt er að starfsfólk skólans sé vel undir það búið að takast á við þá erfiðleika sem fylgja hinum ýmsu áföllum . Einnig er mikilvægt að starfsfólk skólans geti í viðbrögðum sínum tekið tillit til hefðar og reynslu varðandi viðbrögð við áföllum . Í áfallateymi Kerhólsskóla eru : Skólastjóri Aðstoðarskólastjóri Hjúkrunarfræðingur skólans Námsráðgjafi skólans Skólastjóri og / eða aðstoðarskólastjóri eru ábyrgir fyrir því að kalla saman áfallateymið og stýra vinnu þess og skipulagi . Aðstoðarfólk sem áfallateymi getur leitað til : Skólasálfræðingur Áfallateymi skal sjá til þess að allt starfsfólk fái kynningu á því hvernig bregðast skuli við áföllum . Áfallateymi skal sjá til þess að kennarar og annað starfsfólk fái stuðning og hjálp . Að sjá um að nemendur skólans fái viðeigandi þjónustu ef þeir verða fyrir áfalli . Að gera vinnuáætlun svo bregðast megi fumlaust og ákveðið við , þegar áföll hafa orðið , s.s. bráð veikindi , alvarleg slys , dauðsföll eða aðrir atburðir sem líklegir eru til að kalla fram áfallastreitu og / eða sorgarviðbrögð .